отбелязана в съответната разходна позиция (напр. пестицидите следва да бъдат вписвани под код 3040 „Препарати за растителна защита“),
 —
 разходи за наемане на машини, управлявани от работна ръка на стопанството. Разходите за гориво, свързани с използването на наети машини, следва да бъдат отразени под код 1040 „Горива и смазочни материали“,
 —
 разходи за използване на машини на лизинг, управлявани от работна ръка на стопанството. Разходите за гориво и поддръжка на машини, взети на лизинг, следва да бъдат отбелязани под съответните кодове (1030 „Текущо поддържане на машините и оборудването“ и 1040 „Горива и смазочни материали“).
 1030. Текущо поддържане на машините и оборудването
 Текущо поддържане на машините и оборудването, както и незначителни ремонтни работи, незасягащи пазарната стойност на актива (разходи за ремонт, разходи за резервни части и др.).
 Тази позиция включва покупки на второстепенно оборудване, разходи за седла и конски подкови, покупки на гуми, парници, защитно облекло за нехигиенична работа, препарати за почистване на оборудването и част от разходите за частни автомобили, съответстваща на използването им за целите на земеделското стопанство (вж. също код 1050). Препаратите, използвани за почистване на оборудването за добитъка (например машините за доене), се записват под код 2090 „Други специфични разходи за добитък“.
 Основен ремонт, който повишава стойността на оборудването по отношение на стойността му преди ремонта, не се включва в този код (вж. също указанията за амортизацията в таблица D „Активи“).
 1040. Горива и смазочни материали
 Тази позиция включва също дела на разходите за горива и смазочни материали за частните автомобили, съответстващ на използването им за целите на земеделското стопанство (вж. също код 1050).
 Когато петролните продукти се използват както като моторни горива, така и като горива за отопление, общата сума се разпределя между два кода:
 1040.
 „Горива и смазочни материали“.
 5030.
 „Горива за отопление“.
 1050. Разходи за автомобили
 Когато делът на разходите за използването на частни автомобили за целите на земеделското стопанство се изчислява условно (например фиксирана сума за километър), тези разходи се отчитат под този код.
 Фуражи
 Фуражите се разделят на закупени и произведени от стопанството.
 Закупените фуражи включват минерални добавки, млечни продукти (закупени или върнати в стопанството) и продукти за съхранение и складиране на фуражите, както и разходите за подслоняване и хранене на животни срещу заплащане, за използване на общи пасища и терени за паша, които не са включени в ИЗП, и за наемане на терени за фураж, невключени в ИЗП. Закупените сламени постели и слама също се третират като част от закупените фуражи.
 Фуражите, закупени за тревопасния добитък, се подразделят на концентрирани фуражи и груби фуражи (вкл. разходите за хранене на животни срещу заплащане, за използването на общи пасища, терени за паша и за фураж, невключени в използваната земеделска площ, и за закупените сламени постели и слама).
 Код 2010 „Закупени концентрирани фуражи за тревопасен добитък (еднокопитни, преживни)“ включва по-специално кюспета, комбинирани фуражи, зърно, сушена трева, сух пулп от захарно цвекло, рибено брашно, мляко и млечни продукти, минерали и продукти за съхранение и складиране на такива фуражи.
 Разходите за работата, извършена от селскостопански предприемачи, за производството на груб фураж, напр. силаж, се отчитат под